Աշոտ Սիմոնյանը շրջեց արտադրամասերում եւ պահեստային տարածքներում, հետեւեց աշխատանքի ընթացքին եւ առկա հզորություններին: Ընկերության տնօրեն Վահագն Մկրտչյանը մարզպետին ծանոթացրեց արտադրական գործընթացին: Նա նշեց, որ ընկերությունը հիմնադրվել է 2015 թվականին, որն այժմ 50 աշխատատեղ ունի: Այն զբաղվում է պահածոների եւ չրերի արտադրությամբ: Ընկերության գործունեությամբ էականորեն լուծվում է գյուղացիների բերքի իրացման խնդիրը` միաժամանակ նպաստելով տեղական արտադրության ծավալների ավելացմանը: Մթերվում են բանջարեղենի եւ մրգերի տեսականիներ՝ ծիրան, դեղձ, ելակ, մոշ, ազնվամորի, ընկույզ, սերկեւիլ, թուզ, կեռաս, լոլիկ, սմբուկ եւ այլն: